FOTO'S: Mercedes-Benz Afrika Modeweek | SARIE
Mooiste modeweek-voorkomste om dié lente te dra
Alle oë op pastelle + 9 móét-hê-sonbrille vir die lente
Nuwe trend: Haarbykomstighede wat skitter
FOTO’S: Mercedes-Benz Afrika Modeweek	deur SARIE.com-span
Een van die hoogtepunte op die Afrika-modekalender is Mercedes-Benz se Afrika-Modeweek. Vir byna ’n week het die hele kontinent se mooiste modelle en kreatiefste ontwerpers op Pretoria toegesak. Hier is die hoogepunte van dié week …
Alle foto’s: Simon Deiner / SDR Photo | Klik op die foto op te vergroot
Dag 1 Eleni Labrou, Alexandra Liss en Hugo Flear South het die modevertonings afgeskop, elkeen met ’n sterk ontwerpstem en duidelike kleur- en patroonverskille. Dié ontwerpers is deel van die Fastrack-program en is jong ontwerpers wat by gesoute ontwerpers kan aanklop vir leiding en inspirasie.
Dag 2 Dit was omtrént ’n besige dag waarop groot name in die modewêreld besoekers in vervoering gehad het. Gavin Rajah het die gehoor bekoor met sy ligte kleure, moderne snitte en blommotiewe. Sy modevertoning was eerste aan die beurt en het sonder enige twyfel die standaard gestel. Samsung se #AmazeAfrica-vertoning het alle verwagtinge oortref. Gavin het ’n bekostigbare reeks in ’n kettingwinkel naby jou. Lees meer hier. Die res van die dag het 13 ontwerpers hul nuutste reekse vertoon, onder wie Marianne Fassler, Laurence Airline in samewerking met Missibaba, Loin Cloth & Ashes saam met Doreen Mashika, en Black Coffee en Albertus Swanepoel. Marianne Fassler se hoop, vrees en lewenslesse David Tlale het die dag op dramatiese wyse by die Ravos Rail Station afgesluit, maar die drama het nie daar gestop nie. Met die stoomtrein in die agtergrond, was daar ‘n uitvoering deur die Johannesburgse Ballet-instituut en die sanger Sibongile Khumalo. David het vanjaar sy 10de bestaansjaar in die bedryf gevier deur sélf sy materiale te ontwerp. Hierdie vertoning was beslis ’n viering en weerspieëling van sy ontwerpvernuf, dramatiese vertonings en ook natuurlik van die vasteland wat dié mode-vetoning gevier het, Afrika.
Black Coffee / Albertus Swanepoel
1981 by Nana Brenu / Adele Dejak
Laurence Airline / Missibaba
Taibo Bacar / Pichulik
Loin Cloth & Ashes / Doreen Mashika
Projecto Mental / Rift Valley Leather
Dag 3 Verskillende kleure en patrone was aan die orde van die dag. Dag 3 het met baie flair en kleur begin en is afgesluit met gesofistikeerde snitte vir mans én vroue.
Kyk hier na New York se modeweek en hul somer-trends!
Dag 4 Dag 4 het prag-rokke in elke kleur, snit en styl opgelewer. Die rokke van Taibo Bacar het ons harte gesteel, en Bongiwe Walaza se rokke was opwindend en duidelik geïnspireer deur Afrika.
Art Neviole Emporium
Kyk hier na al die opwinding by die Kaapse modeweek!
Dag 5 Die laaste dag van die Afrika-modeweek was propvol styl. Glansryke materiale in al die kleure (lig, donker én neon) het die verhoog verlig en die een ná die ander uitrusting het op die verhoog verskyn. Klûk CGDT het die modeweek afgesluit met ’n reeks wat toeskouers na die toekoms geneem het. Die kleure en materiale het gespreek van wetenskapfiksie, terwyl lasers en vuurwerke die reeks perfek aangevul het. Die waterpoele by die Vryheidspark was die modelle se loopplank en die weerkaatsings op die water het bygedra tot ’n aand wat deur elke sintuig ervaar kon word.
’n Toekenningsaand is ook gehou waar ontwerpers en entrepreneurs vir hul rol in die Afrika-modewêreld vereer is. Die internasionaal-erkende model van Soedan, Alek Wek, het dié oorhandigings gedoen.
Hier is die lys wenners:
Ontwerper van die jaar: Klûk CGDT
Suid-Afrikaanse toerisme-ontwerper van die jaar: Gavin Rajah
Uitmuntende mode-entrepreneur van die jaar: Felicity Spies van Egality
Opkomende ontwerper van die jaar: Loin Cloth & Ashes
Jong ontwerper van die jaar: Eleni Labrou
Uitmuntende bydrae tot Afrika-modes: Jan Malan
Afrika-model van die jaar: Grace Bol (klik hier vir Afrika se Top-15 modelle)
Mode-kommunikeerder van die jaar: Zandile Blay
Bykomstighede-ontwerper van die jaar: Anita Quansah
Alle foto’s: Simon Deiner/SDR Photo
Is dié trend terug? #nolstalgie
Die gewildste rokke by die People’s Choice Awards: JA of NEE?
Sarah Jessica Parker stel ons teleur
Só dra jy Ou Hollywood se glans nóú
Star Wars! Nie Victoria Beckham ook nie …
Die perfekte geskenk wag op jou … PLUS jy kry spesiale afslag!
Kyk dié denims vir mans!
Van laslap-detail tot hooggesnyde meisie-style … dít is die nuwe jeans waarin mans nou ook gaan pronk. Sedert Levi Strauss en Jacob W. Davis in 1873 hul denimbroeke as arbeidersklere gepatenteer het, het jeans ’n onmisbare deel van so te sê elke klerekas …